Kulturen på P1

Kommunale kulturkroner - Der er kæmpe forskel på, hvor mange penge de danske kommuner bruger på kulturen. Nye tal giver nye kommuner i både top og bund af kulturstøtten, og vi taler med borgmestrene fra begge ender af skalaen om, hvorfor de har prioriteret, som de har. Forlag ansætter i bundter - I en tid, hvor bogforlagene ellers er i stor krise og fyrer mange ansatte, laver Lindhardt & Ringhof en massiv oprustning, hvor de nu ansætter mindst 40 nye medarbejdere. Vi taler med forlaget om, hvordan alle disse nye ansatte skal give ny vækst på et forlag i en hårdt trængt branche. Teaterkyssets endeligt - OK, det er måske at overdrive at kalde det teaterkyssets endeligt, men lige nu skal skuespilleres læber altså ikke komme for tæt på hinanden. Og det giver udfordringer på teatrene, hvor corona-restriktioner og scene-fysik går dårligt sammen. Og så må scener stryges eller skrives om. Vi taler med et par af teatrene om deres nye udfordring. Værter: Karen Secher og Tore Leifer. (Sendes også 1.03). Vis mere